turjo4nis/wikipedia-bn-dump-20250701 huggingface dataset:
জীসনা ম্যাথোও



জীসনা ম্যাথোও 
জীসনা ম্যাথোও (জন্ম ৭জানুয়ারী ১৯৯৯) কেরলের একজন দৌড়বিদ . জীসনা ন্যাশনাল অ্যাথলেটিক চাম্পিয়নশিপে সোনার পদক জিতে ওয়াল্ড ইউথ মিটের জন্য যোগ্যতাসম্পন্ন হয়. তিনি ব্রাজিলের রিও দে জানেরোতে অনুষ্ঠিত ২০১৬ গ্রীষ্মকালীন অলিম্পিক প্রতিযোগিতায় ভারতকে প্রতিনিধিত্ব দিচ্ছে.

তথ্যসূত্র

বহিঃসংযোগ সূত্র

১৯৯৯-এ জন্ম
অলিম্পিক প্রতিযোগী
জীবিত ব্যক্তি
ভারতীয় মহিলা স্প্রিন্টার
মহিলা ক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২১শ শতাব্দীর ভারতীয় নারী
কেরলের মহিলা ক্রীড়াবিদ
২১শ শতাব্দীর ভারতীয় ব্যক্তি
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
কুন্হু মহম্মদ

কুন্হু মহম্মদ পুথানপুরাক্কাল (জন্ম ৫মার্চ ১৯৮৭) একজন ভারতীয় দৌড়বিদ যিনি ৪০০ মিটার দৌড়ে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে যোগ্যতা অর্জন করেন। ২০১৬ এর জুলাই মাসে বেঙ্গালুরু এর একটি রিলে টিমে ছিলেন যাঁরা একটি ন্যশনাল ৪x৪০০মিটার রিলে দৌড়ের রেকর্ড ভাঙ্গে।  তুর্কী পৌঁছানোর চার সপ্তাহ আগে কুনহু মহম্মদ, মহম্মদ আনস, আয়সামী ধারুন এবং আরোকিয়া রাজীব এই চারজন জাতীয় স্তরে একটি নতুন রেকর্ড স্থাপন করেন ৩:০২:১৭ তে এই রিলে টিমের স্থান আন্তর্জাতিকভাবে ১৩নং স্থানে পৌঁছে দিতে সাহায্য করে.

তথ্যসূত্র 

১৯৮৭-এ জন্ম
পালাক্কাদ জেলার অধিবাসী
ভারতীয় পুরুষ স্প্রিন্টার
কেরলের খেলোয়াড়
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
জীবিত ব্যক্তি
২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে রৌপ্যপদক বিজয়ী ভারতীয়
২০১৮ এশিয়ান গেমসের পদক বিজয়ী
ভারতের অলিম্পিক মল্লক্রীড়াবিদ
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
মনপ্রিত কৌর

মনপ্রিত কৌর একজন ভারতীয় পেশাদারী ভারোত্তোলক। ১০ জুলাই ২০১৩, তিনি +৭৫কেজি বিভাগে সর্বসাকুল্যে ১৮৯ কেজি ভারত্তোলন করে জাতীয় স্তরে ভারত্তোলন চ্যাম্পিয়নিশপে জিতে সোনা জয় করেন . তিনি আরোও মহিলাদের 17.96মিটার শট্ পুটের জাতীয় রেকর্ড ধরে রাখেন. মনপ্রিত কাউর রিও ২০১৬ এর অলিম্পিকে ভারতের তরফ থেকে শট্ পুটে যোগ্যতাসম্পন্ন হন.

তথ্যসূত্র 

পাঞ্জাব, ভারতের মল্লক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতীয় অলিম্পিক ভারোত্তোলক
জীবিত ব্যক্তি
১৯৯০-এ জন্ম
ভারতের অলিম্পিক মল্লক্রীড়াবিদ
২১শ শতাব্দীর ভারতীয় নারী
ভারতীয় মহিলা গোলক নিক্ষেপকারী
হরিয়ানার মল্লক্রীড়াবিদ
২১শ শতাব্দীর ভারতীয় ব্যক্তি
কমনওয়েলথ গেমসে ভারতের প্রতিযোগী
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
পাঞ্জাব, ভারতের মহিলা ক্রীড়াবিদ
নির্মলা শিওরান

নির্মলা শিওরান(জন্ম ১৫ই জুলাই ১৯৯৫) একজন ভারতীয় ৪০০ মিটার ইভেন্টের মহিলাব স্প্রিন্টার। ২০১৬ গ্রীষ্মকালীন অলিম্পিকের দুটি ইভেন্টে তিনি অংশগ্রহণ করার যোগ্যতা অর্জন করেছিলেন, যথা- মহিলাদের ৪০০মিটার এবং ৪ × ৪০০ মি রিলে।

মহিলাদের ৪০০মিটার দৌড়ে শিওরান এর সময় ছিল ৫১.৪৮ সেকেন্ড। তার ব্যক্তিগত শ্রেষ্ঠ সময় ছিল ২০১৬ এর জুলাই এ হায়দ্রাবাদ এর ন্যাশনাল ইন্টার স্টেট সিনিয়র অ্যাথলেটিক্‌স চ্যাম্পিয়নশিপে। অলিম্পিকের যোগ্যতাসূচক সময় (৫২.২০ সেকেন্ড) এর থেকে বেশ কম সময়েই তিনি শেষ করেছিলেন এবং এর পূর্ববর্তী শ্রেষ্ঠ সময় ২০১৪ সালে মাচেত্রিরা রাজু পুভাম্মা করা ৫১.৭৩ সেকেন্ড কেও ছাপিয়ে গিয়েছেন। সেই বছর একই ইভেন্টে শিওরান এর সময় ছিল ৫২.৩৫ সেকেন্ড, যেখানে ২০১৩ সালে চেন্নাইতে তার পূর্ববর্তী ব্যক্তিগত শ্রেষ্ঠ সময় ছিল ৫৩.৯৪ সেকেন্ড। 

অলিম্পিকে মহিলাদের ৪ × ৪০০ মি রিলে ইভেন্টেও শিওরান যোগ্যতা অর্জন করেছেন। ২০১৬ সাকে জুলাই মাসে ব্যাংগালোর এ শিওরান, অনিল্ডা থমাস, মাচেত্রিরা রাজু পুভাম্মা এবং টিন্টু লুক্কা এর সময় ছিল ৩:২৭.৮৮ এবং অলিম্পিকের জন্য যোগ্যতা অর্জন করা ১৬টি দলের মধ্যে ভারত ১২ তম স্থান অধিকার করে।

তথ্যসূত্র

বহিঃসংযোগ 

১৯৯৫-এ জন্ম
জীবিত ব্যক্তি
মহিলা ক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
ভারতীয় মহিলা স্প্রিন্টার
হরিয়ানার মল্লক্রীড়াবিদ
২১শ শতাব্দীর ভারতীয় নারী
২১শ শতাব্দীর ভারতীয় ব্যক্তি
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে ভারতের প্রতিযোগী
অলিম্পিক মহিলা স্প্রিন্টার
হরিয়ানার মহিলা ক্রীড়াবিদ
জিনসন জনসন

জিনসন জনসন (জন্ম ১৫ই মার্চ ১৯৯১) একজন ভারতীয় দৌড়বীর। তিনি ৮০০মিটার ইভেন্ট এর স্প্রিন্টার, ২০১৬ গ্রীষ্মকালীন অলিম্পিকে ৮০০মিটার দৌড় প্রতিযোগীতায় তিনি অংশগ্রহণ করেন।

প্রাথমিক জীবন 

জনসন ১৫ই মার্চ ১৯৯১ সালে জন্মগ্রহণ করেন কেরলএর কজিকডে জেলার চাক্কিট্টাপাড়া তে। কুলাথুভায়াল এর সেন্ট জর্জ হাই স্কুল থেকে শিক্ষা অর্জন করেন এবং পরবর্তী কালে কোট্টায়াম এর বাসেলিয়াস কলেজ থেকে স্নাতক হন। ২০০৯ সালে ভারতীয় সেনাবাহিনীতে যোগিদান করার আগে তিনি কোট্টায়াম এর কেরলা স্পোর্টস কাউন্সিলস স্পোর্টস হসটেল এ প্রশিক্ষণ নিতেন।

২০১৮ এশিয়ান গেমস এর ৮০০ মিটারে তিনি রৌপ্য পদক জিতেছিলেন।

ক্যারিয়ার

তথ্যসূত্র 

১৯৯১-এ জন্ম
জীবিত ব্যক্তি
ভারতের অলিম্পিক মল্লক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
ভারতীয় পুরুষ স্প্রিন্টার
কালিকট জেলার ব্যক্তি
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
ভারতীয় সেনা কর্মকর্তা
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে রৌপ্যপদক বিজয়ী ভারতীয়
অর্জুন পুরস্কার প্রাপক
কমনওয়েলথ গেমসে ভারতের প্রতিযোগী
এশিয়ান গেমসে ব্রোঞ্জপদক বিজয়ী ভারতীয়
২০২২ এশিয়ান গেমসের পদক বিজয়ী
হারপেটোলজি

উভচর (amphibians) এবং সরীসৃপ প্রাণীদের নিয়ে কাজ করেন এমন বিজ্ঞানীদের বলা হয় হারপেটোলজিস্ট, আর প্রাণি বিজ্ঞানের যে শাখায় এসব প্রাণীদের নিয়ে আলোচনা করা হয় তাকে হারপেটোলজি বলে। উভচর প্রাণীদের মধ্যে ব্যাঙ, স্যালামাণ্ডার, গোসাপ, ও সিসিলিয়ান (জিমনোফোনা), এবং সরিসৃপদের মধ্যে সাপ, গিরগিটি, এম্ফিসবিনিডাই, কচ্ছপ, কুমির, এবং টুয়টারা এ শাখার আলোচ্য বিষয়।

বর্তমানে এ শাখায় প্রায় ৬৭০০-এরও উপরে বিভিন্ন প্রজাতির উভচর  ও ৯০০০-এর উপরে সরীসৃপ প্রাণী রয়েছে। 

এ বিষয়ের প্রতি প্রচন্ড আগ্রহ থেকে যারা বিভিন্ন প্রজাতির সরীসৃপ অথবা উভচর প্রাণী সংগ্রহে রাখেন তাদেরকে ইংরেজিতে 'হারপার' (herpers) বলে। এটি উভচর ও সরীসৃপে প্রাণীর একটি ইংরেজি আঞ্চলিক ভাষাযর শব্দ।

বু্ৎপত্তি 
'হারপেটোলজি' শব্দটি এসেছে গ্রীক শব্দ ἑρπετόν (উচ্চারন: eːɾpetόn, ইংরেজি: herpeton, অর্থ: লতানো পশু) ও -λογία (উচ্চারন: -λοɡίa, ইংরেজি: -logia, অর্থ: লতানো পশু) থেকে। 

'হারপার' হচ্ছে উভচর ও সরিসৃপ প্রাণীর একটি আঞ্চলিক ইংরেজি শব্দ, যা কিনা 'হারপারটাইল' শব্দ থেকে এসেছে। কার্ল লিনিয়াস তার প্রাণী শ্রেণিবিন্যাসে এ দুইপ্রকার প্রাণীদের একই শ্রেনীতে দলভূক্ত করেন।

পাঠ্য 
যদিও বর্তমানে বিভিন্ন স্কুল-কলেজে স্নাতক (এমন কি স্নাতকোত্তর) পর্যায়ের ছাত্র-ছাত্রীরা এটাকে একটি একক পাঠ্য বিষয় হিসেবে নিয়ে পড়াশোনা করতে পারেনা, তবে জীব বিজ্ঞানে এটাকে একটি মৌলিক বিষয় হিসেবে নিতে পারে। প্রাণী বিজ্ঞানে অর্জিত প্রায় সবটুকু জ্ঞান এ বিষয়ের উপর প্রয়োগ করা যায়।

পেশা 
পেশা হিসেবে হারপেটোলজি কেবল গবেষণা ক্ষেত্রেই সীমাবদ্ধ নয়—এখন শিক্ষা ও জরিপ, প্রাণিবিদ্যাবিষয়ক কর্মী, জাদুঘরের কর্মী ও মহাবিদ্যালয়ে শিক্ষক হিসেবেও কাজ করা যায়।

তথ্যসূত্র 

প্রাণিবিজ্ঞানের উপক্ষেত্র
সালাসসা লোলা

সালাসসা লোলা(Salassa lola) স্যাটারনিডি গোত্রের এক প্রজাতির মথ।  এদের নেপাল, ভারত ও থাইল্যান্ড সহ দক্ষিণ-পূর্ব এশিয়ার পাওয়া যায়।

তথ্যসূত্র 

মথ
ভাগ্যশ্রী

ভাগ্যশ্রী পাটবর্ধন (; জন্ম:২৩ ফেব্রুয়ারি ১৯৬৯) ভারতের একজন চলচ্চিত্র অভিনেত্রী।তার অভিনীত ম্যায়নে প্যায়ার কিয়া চলচ্চিত্রের মাধ্যমে দর্শক মহলে পরিচিত হন।এর পর তিনি বহু হিন্দি,তামিল,কান্নাড়া,মারাঠি, ভোজপুরি চলচ্চিত্রে অভিনয় করেছেন।

প্রথম জীবন
১৯৬৯ সালে সাংলির পাটবর্ধন রাজ পরিবারে ভাগ্যশ্রীর জন্ম হয়।তার পিতা হলেন বিজয় সিংহরাও মাধবরাও পাটবর্ধন। তিনি তিন বোনের মধ্য সবার বড়।

কর্ম জীবন

অভিনীত চলচ্চিত্র

পুরস্কার
১৯৯০ – মনোনিত, ম্যায়নে পিয়ার কিয়া চলচ্চিত্রের জন্য ফিল্মফেয়ার সেরা অভিনেত্রীর পুরস্কার
১৯৯০ – জয়ী, ম্যায়নে পিয়ার কিয়া চলচ্চিত্রের জন্য ফিল্মফেয়ার সেরা নতুন অভিনেত্রীর পুরস্কার
২০১৪ – মনোনিত, লউট আও তৃষা নাটকের জন্য ইন্ডিয়ান টেলিভিশন অ্যাকাডেমি অ্যাওয়ার্ডস এ সেরা পার্ফর্মারের পুরস্কার

তথ্যসূত্র

ভারতীয় চলচ্চিত্র অভিনেত্রী
১৯৬৯-এ জন্ম
হিন্দি চলচ্চিত্র অভিনেত্রী
ভারতীয় টেলিভিশন অভিনেত্রী
মারাঠি ব্যক্তি
মারাঠি চলচ্চিত্র অভিনেত্রী
কন্নড় চলচ্চিত্র অভিনেত্রী
ভোজপুরি চলচ্চিত্র অভিনেত্রী
হিন্দি টেলিভিশন অভিনেত্রী
জীবিত ব্যক্তি
মুম্বইয়ের অভিনেত্রী
তেলুগু চলচ্চিত্র অভিনেত্রী
মাইকেল ফার

মাইকেল ফার (ইংরেজি: Michael Farr) (জন্ম: ১৯৫৩) একজন ব্রিটিশ টিনটিন-বিশেষজ্ঞ এবং প্রাক্তন রিপোর্টার। তিনি দুঃসাহসী টিন‌টিন কমিক সিরিজ এবং এর স্রষ্টা হার্জ সম্পর্কে আলোচনা, গ্রন্থ রচনা ও অনুবাদ করেছেন।

জীবন
মাইকেল ফার ১৯৫৩ সালে ফ্রান্সের প্যারিস শহরে জন্মগ্রহণ করেন। তার পিতা ব্রিটিশ সাংবাদিক ওয়াল্টার ফার এবং মাতা অস্ট্রিয়ান-চেক হিল্ডগার্ড ফার। হ্যারো স্কুলে পড়ালেখা শেষে ফার বৃত্তি পেয়ে যান কেমব্রিজের ট্রিনিটি কলেজে। প্রথমে ধর্মতত্ত্ব অধ্যয়ন শুরু করলেও পরে তিনি চারুকলাতে এম.এ ডিগ্রি অর্জন করেন। তিনি প্রথমে রয়টার্স এবং পরে ডেইলি টেলিগ্রাফের রিপোর্টার হন এবং বৈদেশিক প্রতিবেদক হিসেবে বহু দেশ ভ্রমণ করেন।

রিপোর্টিংয়ের কাজে ১৯৭৯ সালে মাইকেল ফারকে আফ্রিকায় প্রেরণ করা হয়। দুবছর পর তিনি যান জার্মানিতে, সেখানে ডেইলি টেলিগ্রাফের প্রধান সংবাদদাতা হিসেবে ১৯৮৮ সাল পর্যন্ত কাজ করেন। এই সময়কালে তিনি পূর্ব ইউরোপ এবং সোভিয়েত ইউনিয়নে রিপোর্ট কাভার করেছেন। বার্লিন প্রাচীর ভাঙার সময় ফার উপস্থিত ছিলেন এবং সোভিয়েত ইউনিয়নের ভাঙন তিনি খুব কাছ থেকে দেখেছেন। এসব অভিজ্ঞতা তিনি লিখেছেন তার ভ্যানিশিং বর্ডারস বইতে।

টিনটিন-এর উৎসাহী পাঠক ফার হার্জের সংস্পর্শে আসেন ১৯৭৮ সালে, ব্রাসেলসে কর্মরত অবস্থায়। হার্জ সাধারণত প্রচারবিমুখ হলেও ফারকে সাক্ষাৎকার দিতে সম্মত হন। তারা একত্রে এক রেস্তোরাঁয় মধ্যাহ্নভোজ করেন এবং তাদের মধ্যে বহু বিষয়ে কথোপকথন হয়। পরবর্তীতে ফার টিনটিন ও অ্যার্জকে নিয়ে গবেষণায় আত্মনিয়োগ করেন; বই লেখেন, বক্তৃতা দেন। এসময়ের ব্রিটিশ টিনটিন-বিশেষজ্ঞদের পথিকৃৎ হিসেবে তিনি প্রসিদ্ধ।

২০০৪ সালে গ্রীনউইচে মেরিটাইম জাদুঘরের টিনটিন প্রদর্শনীর এক সেশনে ফার বিবিসিকে সাক্ষাৎকার দেন। ২০০৩ সালের প্রামাণ্যচিত্র টিনটিন অ্যন্ড আই-এ তাকে দেখানো হয়। বর্তমানে তিনি তার জার্মান স্ত্রী-কন্যা নিয়ে লন্ডনে বাস করছেন।

বহুভাষী ফার ইংরেজি, ফরাসি, জার্মান এবং ইতালীয় ভাষা জানেন। তার ইংরেজি বই টিনটিন: দ্য কমপ্লিট কমপ্যানিয়ন লেখার সময় এর একটি ফরাসী সংস্করণও তিনি লিখেছেন।

গ্রন্থপঞ্জি

টিনটিন নিয়ে বই
 টিনটিন, সিক্সটি ইয়ারস অফ অ্যাডভেঞ্চার 
 টিনটিন: দ্য কমপ্লিট কমপ্যানিয়ন 
 টিনটিন অ্যান্ড কোং 
 টিনটিন
 স্নোয়ি
 হ্যাডক
 ক্যালকুলাস
 কাস্তাফিয়োর
 জনসন ও রনসন
 চ্যাং
 আলকাজার
 ল্যাম্পিয়ন
 মুলার
 রাস্তাপপুলাস
 আবদুল্লাহ
 দ্য অ্যাডভেঞ্চারস অফ হার্জ, ক্রিয়েটর অফ টিনটিন

টিনটিন-সম্পর্কিত বইয়ের ইংরেজি অনুবাদ
 Tintin and the World of Hergé - বেনওয়া পিটারস
 Hergé and Tintin, Reporters - ফিলিপ গডিন
 The Adventures of Tintin at Sea - ইভ হোরাও
 The Art of Hergé, Inventor of Tintin, Vol. I - ফিলিপ গডিন
 The Art of Hergé, Inventor of Tintin, Vol. II - ফিলিপ গডিন
 The Art of Hergé, Inventor of Tintin, Vol. III - ফিলিপ গডিন

অন্যান্য
 ভ্যানিশিং বর্ডারস
 বার্লিন! বার্লিন!

তথ্যসূত্র

বহিঃসংযোগ

টিনটিনের বই
টিনটিন
জীবিত ব্যক্তি
১৯৫৩-এ জন্ম
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ অ-কল্পকাহিনী লেখক
ব্রিটিশ অনুবাদক
অস্ট্রীয় বংশোদ্ভূত ব্রিটিশ ব্যক্তি
ছেংথুম ফা

কীর্তিধর বা সিংহতুঙ্গ বা ছেংথুম ফা ত্রিপুরা রাজ্যের রাজা ছিলেন।

রাজত্ব 
রাজমালা অনুসারে, ইখতিয়ার উদ্দিন মুহম্মদ বিন বখতিয়ার খলজী যখন লক্ষ্মণসেনকে পরাজিত করে গৌড় অধিকার করেন, সিংহতুঙ্গ সেই সমসাময়িক কালে ত্রিপুরার সিংহাসন লাভ করেন। সিংহতুঙ্গের রাজত্বকালে মেহেরকুলের জমিদার হীরাবন্ত খাঁ গৌড়ের নবাবকে ত্রিপুরা হতে সংগৃহীত মহামূল্যবান রত্নসামগ্রী উপহারস্বরূপ নৌকা বোঝাই করে পাঠানোর ব্যবস্থা করেন। সেই সংবাদ পেয়ে সিংহতুঙ্গের আদেশে ত্রিপুর সৈন্য মেহেরকুল আক্রমণ করে হীরাবন্তের উপহারসামগ্রী লুঠ করে নেয়। ফলে হীরাবন্তের পরামর্শে গৌড়ের নবাবের আদেশে দুই থেকে তিন লক্ষ সেনা ত্রিপুরা আক্রমণ করলে সিংহতুঙ্গ সন্ধির প্রস্তাব পাঠান। কিন্তু সন্ধি প্রস্তাবে অখুশি তাঁর রাণী নিজে ত্রিপুর সৈন্যবাহিনীকে উৎসাহিত করে যুদ্ধক্ষেত্রে অবতীর্ণ হয়ে নেতৃত্ব প্রদান করেন এবং গৌড় সৈন্যকে পরাজিত করেন। ফলে মেহেরকুল অঞ্চল ত্রিপুরা রাজ্যের অন্তর্গত হয়।

আধুনিক ধারণা 

বর্তমান ঐতিহাসিক মতে ছেংথুম ফার রাজত্বকাল ছিল ১৪০০-১৪৩১ খ্রিস্টাব্দ, এবং তিনিই প্রথম মাণিক্য উপাধি নেন মহামাণিক্য নামে। বাংলার রাজা গণেশের রাজত্বের প্রথম দিকে ইনি চট্টগ্রাম ও শ্রীহট্টের মধ্যবর্তী অঞ্চলে রাজ্য স্থাপন করেন এবং বাংলার মুসলমান শক্তিকে প্রতিহত করে স্বরাজ্য রক্ষা করার পর মাণিক্য উপাধি গ্রহণ করেন। সেক্ষেত্রে এঁর পুত্র ও পরবর্তী রাজা ডাঙ্গর ফা, এবং এই ডাঙ্গর শব্দের সংস্কৃতীকৃত রূপ ছিল ধর্ম, ফলে রাজা ধর্মমাণিক্যকেই ধরা যেতে পারে ডাঙ্গর ফা। রাজমালায় প্রথম মাণিক্য উপাধিধারী রত্নমাণিক্য ছিলেন মহামাণিক্যের পিতামহ এবং মহামাণিক্য ছিলেন ধন্যমাণিক্যের পিতামহ; কিন্তু মুদ্রা ও তাম্রশাসনের সাক্ষ্য অনুযায়ী ধর্মমাণিক্যের পরবর্তী রাজা রত্নমাণিক্য, এবং ধন্যমাণিক্যের রাজত্বকাল আরও পরে।

রাজমালা অনুযায়ী রাজাদের ক্রম: ছেংথুম ফা → আচং ফা → খিচুং ফা → ডাঙ্গর ফা → রাজা ফা ও তাঁর ভাই রত্ন ফা (প্রথম রত্নমাণিক্য, ১২৭৯-১৩২৩ খ্রিঃ, মাণিক্য উপাধি লাভ ১২৮০ খ্রিঃ) → রত্নমাণিক্যের দুই ছেলে প্রথম প্রতাপমাণিক্য ও মুকুটমাণিক্য → মহামাণিক্য (মুকুটমাণিক্যের পুত্র, ১৪০০-১৪৩১ খ্রিঃ) → ধর্মমাণিক্য (১৪৩১-১৪৬২ খ্রিঃ, ১৩৮০ শকাব্দ তথা ১৪৫৮ খ্রিঃ-এর তাম্রশাসন আছে, যা দিয়ে কুমিল্লার ধর্মসাগর দীঘি উৎসর্গিত হয়) → দুই ছেলে দ্বিতীয় প্রতাপমাণিক্য ও ধন্যমাণিক্য (১৪৬৪-১৫১১ খ্রিঃ, ১৪২৩ শকাব্দে বা ১৫০১ খ্রিস্টাব্দে উদয়পুরে ত্রিপুরাসুন্দরী মন্দির প্রতিষ্ঠা)

মুদ্রা ও তাম্রশাসন ভিত্তিক ঐতিহাসিক মত: ছেংথুম ফা বা মহামাণিক্য  (মহামাণিক্যের রাজমালা-উক্ত রাজত্বকাল) → ডাঙ্গর ফা বা ধর্মমাণিক্য (ধর্মমাণিক্যের রাজমালা-উক্ত রাজত্বকাল, রাজমালা-উক্ত তাম্রশাসনটি না দেখলেও মেনে নেওয়া হয়েছে) → প্রথম রত্নমাণিক্য  (১৪৬৪-১৪৮৯ খ্রিঃ, ১৩৮৬-১৩৮৯ শকাব্দের মুদ্রা পাওয়া গেছে) → প্রথম বিজয়মাণিক্য (১৪৮৯ খ্রিঃ, ১৪১০ শকাব্দের তাম্রশাসন পাওয়া গেছে, এই রাজার জায়গায় রাজমালায় প্রতাপমাণিক্য লেখা হয়েছে) → মুকুটমাণিক্য (১৪৮৯-১৪৯০ খ্রিঃ, ১৪১১ শকাব্দের মুদ্রা পাওয়া গেছে) → ধন্যমাণিক্য (১৪৯০-১৫১৫ খ্রিঃ, সর্বপ্রথম মুদ্রা ১৪১২ শকাব্দের, সর্বশেষ মুদ্রা ১৪৩৫ শকাব্দের, যাতে তিনি চট্টগ্রাম-বিজয়ী বলে বর্ণিত, পরবর্তী রাজা ধ্বজমাণিক্যের মুদ্রা পাওয়া যায় নি, তৎপরবর্তী দেবমাণিক্যের ১৪৪২ শকাব্দের মুদ্রা পাওয়া গেছে)

ফলে রাজমালায় যে সময়ে ধন্যমাণিক্যের রাজত্বকাল দেখানো আছে, সেই সময়ে আধুনিক মতে রত্নমাণিক্যের রাজত্বকাল এবং প্রথম মাণিক্য উপাধি নেন ছেংথুম ফা।

তথ্যসূত্র 

 

মাণিক্য রাজবংশ
দিব্যেন্দু বড়ুয়া

দিব্যেন্দু বড়ুয়া (Dibyendu Barua) (জন্ম: অক্টোবর ২৭, ১৯৬৬) ভারতের পশ্চিমবঙ্গের কলকাতার একজন দাবা গ্র্যান্ডমাস্টার। তিনি  বিশ্বনাথন আনন্দের পর দ্বিতীয় ভারতীয় গ্র্যান্ডমাস্টার এবং নিয়াজ মোরশেদ এর পরে দ্বিতীয় বাঙ্গালী গ্রান্ডমাস্টার। তাঁর অসাধারণ সাফল্যের জন্যে তাকে বাঙ্গালী দাবাড়ুদের মধ্যে  অন্যতম সেরা বলা যেতে পারে। ১৯৭৮ সালে ১২ বছর বয়সে ভারতীয় জাতীয় চ্যাম্পিয়নশিপ দাবায় সর্বকনিষ্ঠ অংশগ্রহণকারী হিসবে অংশগ্রহণ করেন। ১৯৮২ সালে বড়ুয়া তৎকালীন বিশ্বের দুই নম্বর গ্র্যান্ডমাস্টার প্রয়াত ভিক্টর করশনয়কে  লন্ডনে পরাজিত করেন। ১৯৮৩ সালে তিনি প্রথমবার জাতীয় চ্যাম্পিয়নশিপ জেতেন। বড়ুয়া ১৯৯১ সালে ফিদে দ্বারা গ্র্যান্ডমাস্টার খেতাবে ভুষিত হন। 
তিনি ১৯৮৩ সালে অর্জুন পুরস্কার পান।
৮ ফেব্রুয়ারি ২০১৫ সালে দিব্যেন্দু গ্রামের বাচ্চাদের দাবা শিক্ষার জন্য দক্ষিণ চব্বিশ পরগনার কাশীপুর গ্রামে প্রথম চেস হাবের উদ্বোধন করেন।

তথ্যসূত্র 

 Dibyendu বড়ুয়া প্রোফাইল.  ক্রীড়া ভারতে. iloveindia.com .
 Dibyendu বড়ুয়া (2555) চেন্নাই ইন্টারেক্টিভ ব্যবসা সেবা (P) Ltd.

বহিঃসংযোগ 
 Dibyendu বড়ুয়া , প্লেয়ার প্রোফাইল এবং গেমস এ Chessgames.com

১৯৬৬-এ জন্ম
দাবার গ্র্যান্ডমাস্টার
জীবিত ব্যক্তি
হেয়ার স্কুলের প্রাক্তন শিক্ষার্থী
দাবা অলিম্পিয়াডে অংশগ্রহণকারী খেলোয়াড়
ভারতীয় দাবাড়ু
অর্জুন পুরস্কার প্রাপক
আভালাঞ্চ শৃঙ্গ ১

আভালাঞ্চ শৃঙ্গ ১ ভারতের উত্তরাখণ্ডে অবস্থিত ৬১৯৬ মিটার উচ্চ একটি পর্বতশৃঙ্গ। আরওয়া উপত্যকার উপরের দিকে এবং বদ্রীনাথের উত্তরপশ্চিমে এই শৃঙ্গের অবস্থান।

ভৌগোলিক বিবরণ 
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ১ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি প্রধান শৃঙ্গ। এটির উচ্চতা ৬১৯৬ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।
এই শৃঙ্গ সারা বছরই বরফে ঢাকা থাকে।

আরোহণ 
১৯৫২ সালে ডেভিড ব্রাইসন এবং জ্যাকসন এই শৃঙ্গ আরোহণের প্রচেষ্টা করেন কিন্তু অসফল হন।

তথ্যসূত্র 

ভারতের পর্বত
উত্তরাখণ্ডের পর্বত
উত্তরাখণ্ডের দর্শনীয় স্থান
ময়মনসিংহ জাদুঘর

ময়মনসিংহ জাদুঘর ময়মনসিংহ শহরের ১৭ অমৃত বাবু রোডের জমিদার মদন বাবুর বাগান বাড়িতে অবস্থিত। জাদুঘরটি ময়মনসিংহ অঞ্চলের জন্য একটি গুরুত্বপূর্ণ সংগ্রহশালা হিসেবে কাজ করছে। এখানে ময়মনসিংহ জেলার স্থানীয় স্থাপত্য, মূর্তি, লৌহ জিনিসপত্র, হস্তশিল্প, শিলালিপি ও বিভিন্ন বাণিজ্যিক দ্রব্যাদিসহ অনেক পুরাতন জিনিস-পত্র রয়েছে। এ জাদুঘরের অধিকাংশ জিনিস সংগ্রহ করা হয়েছে ময়মনসিংহ অঞ্চলের বিভিন্ন জমিদার বাড়ি থেকে। সর্বমোট ২১৪টি বস্তু জাদুঘরের তিনটি কক্ষে সংরক্ষিত রয়েছে।

ইতিহাস
জাদুঘরটি ১৯৬৯ সালে ময়মনসিংহের তৎকালীন ডেপুটি-কমিশনার কর্তৃক প্রতিষ্ঠিত হয়েছিল। প্রথমদিকে ময়মনসিংহ পৌরসভা এটির তদারকি করলেও ১৯৮৯ সালে জাদুঘরটি বাংলাদেশ প্রত্নতত্ত্ব অধিদপ্তরের অধীন নিয়ে আসা হয়। ১৯৯৫ সালের গ্যাজেটে জাদুঘরটি সরকারিভাবে অন্তর্ভুক্ত করা হয়।

নামকরন
পৌরসভার নাম অনুসারে ১৯৬৯ সালে এ যাদুঘরের নাম ছিল মোমেনশাহী জাদুঘর। পরবর্তীতে এ জাদুঘরের নাম দেওয়া হয় ময়মনসিংহ প্রত্নতাত্ত্বিক জাদুঘর। বর্তমানে এটি ময়মনসিংহ জাদুঘর নামে পরিচিত।

সংগ্রহ
সংরক্ষিত বস্তুর মধ্যে রয়েছে পাণ্ডুলিপি ও বিভিন্ন ধরনের মুদ্রা যদিও অধিকাংশ বস্তুই প্রদর্শনী বাক্সের অভাবে প্রর্দশন করা হয়নি। এছাড়াও রয়েছে ময়ূরের মমি যা ময়মনসিংহ মেডিকেল কলেজ কর্তৃক দান করা হয়েছিল। ১৯৯৯-২০০১ সালের সংস্কারের সময় সংরক্ষিত বাঁশ ও বেতের জিনিসপত্র, পাখির মমি, আলোকচিত্র ও স্থানীয় বিভিন্ন লোকগীতির ক্ষতি সাধিত হয়েছিল।

যাদুঘরে সংরক্ষিত উল্লেখযোগ্য নিদর্শনগুলো হচ্ছে- হাতির মাথা, মহিষের সিং, কাঠের শোকেজ, হাতির দাতের নকশি করা সোফা সেট, মার্বেল পাথরের গোল টেবিল, শ্বেত পাথরের টেবিল, মোমবাতি ঝাড়, হুক্কা, শ্বেত পাথর, কালো পাথরের ৫টি মূর্তি, লোহার সিন্ধুক, গন্ডারের চামড়া, বল্লম, খড়গ, রামদা প্রভৃতি। 

আরো আছে জমিদারদের বিভিন্ন আসবাবপত্র, ব্যাবহারকৃত দ্রব্যসামগ্রী ও সৌখিন জিনিসপত্র। যেমন- স্টাফ করা বাঘের মাথা, তেমনি আছে ট্যান করা গন্ডারের চামড়া, হাতির কঙ্কালসহ বিশাল সাইজের কিছু হর্ন। আমদানিকৃত ও ওয়েল ফিনিশড শ্বেত পাথরের মূর্তিসহ বেশকিছু কষ্টি পাথরের বিষ্ণুমূর্তি, বড় ঝিনুকের খোলস, বলির গজি, দা থেকে একটা মানুষ্য হস্ত কর্তনের যন্ত্রও আছে।

কিছু বস্তু জামিদার বাড়ি থেকে সরাসরি সংগ্রহ করা হয়েছিল। মুক্তাগাছা জমিদার বাড়ি থেকে সংগৃহীত বস্তুর মধ্যে রয়েছে পাথর ফুলদানি, কম্পাস, প্রাচীন ঘড়ি, অলঙ্কার, মৃত্শিল্প, মেশিন বয়ন, ফুলদানি, মোমের ঘোড়া, লোহার তাক এবং ক্রীড়া সামগ্রী; খোদাই-করা ভাস্কর্য সরস্বতী, বিষ্ণু; প্রাকৃতিক ইতিহাস আইটেমের মধ্যে বাঘের মাথা, দুই হরিণের মাথা, এবং একটি বন্য ষাঁড়ের মাথা অন্তর্ভুক্ত। গৌরীপুর জমিদার প্রাসাদ থেকে সংগ্রহ করা বস্তুর মধ্যে রয়েছে হাতির মাথা, সোফা সেট, ইতালীয় মূর্তি ও শিকারে ব্যবহৃত যন্ত্রাদি। এছাড়াও জাদুঘরটিতে গ্রাম্য অনেক চিত্রকর্ম রয়েছে।

প্রদর্শন মূল্য 
যাদুঘর সূত্র জানায়, আগে যাদুঘর পরিদর্শনের জন্য টিকিটের মূল্য ছিল ২ টাকা। এখন ৫ টাকা করা হয়েছে। রাজস্ব বিভাগে চারজন এবং মাস্টার রোলে চারজন স্টাফ এই যাদুঘর পরিচালনা করে থাকেন।

চিত্রশালা

তথ্যসূত্র

ময়মনসিংহ বিভাগের জাদুঘর
বাংলাদেশের স্থাপত্য
ময়মনসিংহ জেলার দর্শনীয় স্থান
ময়মনসিংহ জেলার প্রত্নতাত্ত্বিক স্থাপনা
বাংলাদেশের ইতিহাস জাদুঘর
বাংলাদেশের স্থানীয় জাদুঘর
ময়মনসিংহের ভবন ও স্থাপনা
আভালাঞ্চ শৃঙ্গ ২

আভালাঞ্চ শৃঙ্গ ২ হলো ভারতের উত্তরাখণ্ডে অবস্থিত ৬,৪৪৩ মিটার উচ্চ একটি পর্বতশৃঙ্গ। কালিন্দী গিরিপথের দক্ষিণে এর অবস্থান।

ভৌগোলিক বিবরণ 
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ২ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি উচ্চতম। এটির উচ্চতা ৬,৪৪৩ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।

আরোহণ 
এরিক শিপটন এবং ফ্র্যাঙ্ক স্মিথ দুজন শেরপার সাথে ১৯৩১ সালের ২২ জুলাই এই শৃঙ্গ আরোহণ করেন। ফেরার সময় এদের হিমানী-সম্প্রপাতের মধ্যে পড়তে হয়েছিল।

তথ্যসূত্র 

ভারতের পর্বত
দেয়াঙ পাহাড়

দেয়াঙ পাহাড় (দিয়াং নামেও পরিচিত) বাংলাদেশের চট্টগ্রামের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-কর্ণফুলীর বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিষ্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।

ইতিহাস
ঐতিহাসিক ভাবে জানা যায় ১৫১৮ সালে পর্তুগিজ বণিকদের চট্টগ্রামে আগমন ঘটে। পরবর্তীতে ১৫৩৭ সালে তারা দিয়াংয়ে বসতি গড়ে তোলে। আলাওল তার সতীময়না কাব্যে দেয়াঙয়ের কথা বলেছেন:

আরাকান রাজাদের রাজধানী ছিল দেয়াঙ। দেয়াঙ একসময় ত্রিপুরা রাজাদের অধীনেও ছিল। ১৫৩৭ সালে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজ বণিকদের দেয়াঙ পাহাড়ে কুঠি ও গির্জা নির্মাণের অনুমতি দেন। অনেকের মতে ধারণা করা হয় চট্টগ্রামের প্রাচীন পণ্ডিতবিহার বিশ্ববিদ্যালয় এই দেয়াঙ পাহাড়ে অবস্থিত ছিল। মোগল আমলে আরাকানি সৈন্যরা ফিরিঙ্গি বন্দর ও ফিরিঙ্গি পল্লীর নিকট তিনটি ঘর নির্মাণ করে। প্রে আরাকানিদের পরাজিত করে মোগল সেনারা দিয়াংয়ে আগুন ধরিয়ে দেয়। ধারণা করা হয়, পণ্ডিতবিহার তখনই ধ্বংসপ্রাপ্ত হয়। চট্টগ্রাম বিশ্ববিদ্যালয়ের প্রতিষ্ঠার ইতিহাসে থেকে জানা যায় ১৯৪০ সালের ২৮ ডিসেম্বর, কলকাতায় অনুষ্ঠিত জমিয়তে উলামায়ে হিন্দের এক সর্বভারতীয় সম্মেলনে মনিরুজ্জামান ইসলামাবাদী সভাপতির ভাষণে চট্টগ্রাম অঞ্চলে একটি ‘ইসলামিক বিশ্ববিদ্যালয়’ নির্মাণের কথা উপস্থাপন করেন এবং একই লক্ষ্যে তিনি চট্টগ্রামের আনোয়ারা উপজেলার দেয়াঙ পাহাড়ে উক্ত বিশ্ববিদ্যালয় নির্মাণের জন্য ভূমি ক্রয় করেছিলেন।

দেয়াঙ পাহাড়ের পাদদেশে রয়েছে ২০০ বছরের পুরোনো ঐতিহাসিক বড় উঠান মিয়া বাড়ি।

তথ্যসূত্র

চট্টগ্রাম জেলার ভূগোল
চট্টগ্রাম জেলার ইতিহাস ও ঐতিহ্য
চট্টগ্রাম জেলার দর্শনীয় স্থান
বাংলাদেশের পাহাড়
আনোয়ারা উপজেলা
কর্ণফুলী উপজেলা
তাত্রা বল্গা

তাত্রা বল্গা (বৈজ্ঞানিক নাম: Graphium eurous) এক প্রজাতির বড় আকারের প্রজাপতি । এদের নিচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়।  এরা ‘প্যাপিলিওনিডি’ পরিবারের সদস্য।

আকার 
প্রসারিত অবস্থায় তাত্রা বল্গার ডানার দৈর্ঘ্য ৬০-৭০ মিলিমিটার হয়।

উপপ্রজাতি 
তাত্রা বল্গার উপপ্রজাতি হল-

G. e. eurous Leech 1893 - ইউনান থেকে উত্তর ও মধ্য মায়ানমার জুড়ে এবং কেন্দ্রীয় ও পূর্ব হিমালয়ের নেপাল থেকে পশ্চিমে উত্তরবঙ্গ, সিকিম, সম্ভবত ভুটান, আসাম, মণিপুর থেকে বরাবর
G. e. caschmirensis (Rothschild, 1895) - হিমাচল প্রদেশ ও উত্তরাখণ্ড, জম্মু ও কাশ্মীর থেকে পশ্চিম হিমালয়
G. e. sikkimica (Heron, 1895) - উত্তর পশ্চিমবঙ্গ, সিকিম, অরুণাচল প্রদেশ, নাগাল্যান্ড, মণিপুর এবং মেঘালয় এছাড়াও নেপাল.
G. e. inthanon Katayama, 1986 - উত্তর থাইল্যান্ড ও লাওস
G. e. panopaea (de Nicéville, 1900) - পশ্চিম চীন
G. e. meridionalis (Mell 1935) - দক্ষিণ-পূর্ব চীন (উত্তর কুয়াংতুং ও চচিয়াং)
G. e. melli Racheli & Cotton 2009 - দক্ষিণ চীন
G. e. asakurae (Matsumura, 1908) - তাইওয়ান

ভারতে প্রাপ্ত তাত্রা বল্গার উপপ্রজাতি হল-
 Graphium eurous caschmirensis Rothschild, 1895	– West Himalayan Six-bar Swordtail
 Graphium eurous sikkimica Heron, 1899	– East Himalayan Six-bar Swordtail

বিস্তার 
এই প্রজাপতিটি উত্তর পাকিস্তান থেকে পশ্চিম হিমালয়, জম্মু কাশ্মীর, হিমাচল প্রদেশ, গাড়োয়াল এবং কুমায়ুন, সিকিম, আসাম ও মনিপুরে দেখা যায়। এছাড়াও নেপাল, ব্রহ্মদেশের উত্তরাংশ থেকে পশ্চিম এবং মধ্য চীন ও তাইওয়ান এদের প্রাপ্তিস্থান। এই প্রজাপতি হিমালয়ের ৩০০০ থেকে ৮০০০ ফুটের  মধ্যে বৃক্ষাচ্ছাদিত অঞ্চলে খোলা জায়গা পাওয়া যায়। এছাড়াও নির্দিষ্ট ছোট ছোট এলাকায় এদের পাওয়া যায়।

আচরণ
পুরুষ প্রজাপতিরা তাদের প্রিয় অঞ্চল থেকে বেশি দূরে যাওয়া পছন্দ করে না। তবে স্ত্রী প্রজাপতিদের তাদের হোস্ট গাছ, মূলত ম্যাগ্নোলিয়ার সন্ধানে উন্মুক্ত স্থানে ঘুরে বেড়াতে দেখা যায়।

পুরুষেরা জমি থেকে অনেকটা উপরে কিছু নির্দিষ্ট গাছের আশেপাশে উড়ে বেড়ায়। এরা সাধারণত চঞ্চল প্রকৃতির হয়। তবে মাঝেমধ্যে এরা যখন নিচের দিকে নামে, তখন জালে ধরা পড়ার সম্ভাবনা থাকে।অপরপক্ষে স্ত্রী প্রজাপতিরা শান্ত প্রকৃতির হয়। এরা জমির কাছাকাছি ওড়ে এবং এদের সাধারণত হোস্ট গাছে বসে থাকতে দেখা যায়।

বৈশিষ্ট্য

ডিম 
এরা বছরে একবার ডিম দেয়। স্ত্রী প্রজাপতিরা অপেক্ষাকৃতভাবে দেরীতে নিষ্ক্রমণ করে। অনেকক্ষেত্রেই প্রাণবন্ত স্ত্রী প্রজাপতিদের সঙ্গে জীর্ণ ডানার পুরুষ প্রজাপতিদের সম্পর্ক স্থাপনে সচেষ্ট হতে দেখা যায়।

শূককীট 
তাত্রা বল্গার শূককীট সবুজাভ হয় এবং এদের গায়ে কালো বিন্দু দেখা যায়। এখানে হলুদ রঙের তির্যক ব্যান্ড থাকে। প্রতিটি বক্ষাংশে একজোড়া করে কাঁটা থাকে। পায়ুদেশ হলুদ হয় এবং এখানে কালো বিন্দু থাকে।

আহার্য উদ্ভিদ 
এই শূককীট Persea duthii,Persea odoratissima, Michelia doltsopa,Persea duthei , Neolitsea umbrosa  এছাড়া (Magnoliaceae) পরিবারের   গাছের পাতার রসালো অংশ আহার করে।

মূককীট 
পিউপাদের আকৃতি সাধারণত পাতলা ও রং সবুজ হয় যেখানে চারটে হলুদ দাগ দেখা যায়।

হিমাচল প্রদেশের বিভিন্ন এলাকায় নিয়মিতভাবে এপ্রিলের মাঝামাঝি সময় থেকে শুরু করে মে মাসের মাঝামাঝি অবধি দেখা যায়। 
আসাম থেকে শুরু করে পূর্ব হিমাচল অঞ্চলে জানুয়ারির শুরুর দিকে নতুন প্রজাপতিদের দেখা যায়।

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
পাকিস্তানের প্রাণিকুল
এশিয়ার প্রজাপতি